title: Решение на Надзорния орган на ЕАСТ № 471/09/COL от 25 ноември 2009 година за седемдесет и четвърто изменение на процесуалните и материалноправните норми в областта на държавните помощи, с което се въвежда нова глава относно критериите за анализ на съвместимостта на държавните помощи за обучение, подлежащи на индивидуално уведомяване

text:
               8.9.2011

               BG

               Официален вестник на Европейския съюз

               L 231/23

         РЕШЕНИЕ НА НАДЗОРНИЯ ОРГАН НА ЕАСТ
   № 471/09/COL
   от 25 ноември 2009 година
   за седемдесет и четвърто изменение на процесуалните и материалноправните норми в областта на държавните помощи, с което се въвежда нова глава относно критериите за анализ на съвместимостта на държавните помощи за обучение, подлежащи на индивидуално уведомяване
   НАДЗОРНИЯТ ОРГАН НА ЕАСТ (1),
   КАТО ВЗЕ ПРЕДВИД Споразумението за Европейското икономическо пространство (2), по-специално членове 61—63 и Протокол 26 към него,
   КАТО ВЗЕ ПРЕДВИД Споразумението между държавите от ЕАСТ за създаване на надзорен орган и съд (3), и по-специално член 24 и член 5, параграф 2, буква б) от него,
   КАТО ИМА ПРЕДВИД, че съгласно член 24 от Споразумението за надзор и съд Надзорният орган привежда в изпълнение разпоредбите на Споразумението за ЕИП относно държавната помощ,
   КАТО ИМА ПРЕДВИД, че съгласно член 5, параграф 2, буква б) от Споразумението за надзор и съд Надзорният орган публикува известия или насоки по въпроси, които се разглеждат в Споразумението за ЕИП, ако това се предвижда изрично в това споразумение или в Споразумението за надзор и съд или ако Надзорният орган сметне това за необходимо,
   КАТО ПРИПОМНЯ процесуалните и материалноправните норми за държавните помощи, приети от Надзорния орган на 19 януари 1994 г. (4),
   КАТО ИМА ПРЕДВИД, че на 11 август 2009 г. Комисията на Европейските общности (наричана по-долу „Комисия на ЕО“) публикува Съобщение относно критериите за анализ на съвместимостта на държавна помощ за обучение, подлежащи на индивидуално уведомяване (5),
   КАТО ИМА ПРЕДВИД, че това съобщение е от значение за Европейското икономическо пространство,
   КАТО ИМА ПРЕДВИД, че следва да се осигури еднакво прилагане на правилата за държавни помощи на ЕИП в цялото Европейско икономическо пространство,
   КАТО ИМА ПРЕДВИД, че съгласно точка II от глава „ОБЩИ ПОЛОЖЕНИЯ“, в края на приложение XV към Споразумението за ЕИП, Надзорният орган приема, след консултация с Комисията, актове, съответстващи на приетите от Европейската комисия,
   СЛЕД КОНСУЛТАЦИЯ с Европейската комисия,
   КАТО НАПОМНЯ, че Надзорният орган се е консултирал с държавите от ЕАСТ по въпроса с писмо от 2 октомври 2009 г. (документи 532318, 532294 и 532322),
   ПРИЕ НАСТОЯЩОТО РЕШЕНИЕ:
   Член 1
   Насоките за държавна помощ се изменят с въвеждането на нова глава с насоки за анализ на съвместимостта на държавни помощи за обучение, подлежащи на индивидуално уведомяване. Новата глава се съдържа в приложение към настоящото решение.
   Член 2
   Само текстът на английски език е автентичен.

      Съставено в Брюксел на 25 ноември 2009 година.

            За Надзорния орган на ЕАСТ

         Per SANDERUD

            Председател

         Kurt JÄGER

            Член на колегията

      (1)  Наричан по-долу „Органът“.

      (2)  Наричано по-долу „Споразумението за ЕИП“.

      (3)  Наричано по-долу „Споразумението за надзор и съд“.

      (4)  Насоки за прилагане и тълкуване на членове 61 и 62 от Споразумението за ЕИП и член 1 от Протокол 3 към Споразумението за надзорен орган и съд, приети и издадени от Надзорния орган на 19 януари 1994 г., публикувани в
         Официален вестник на Европейския съюз L 231, 3.9.1994 г., стр. 1 и в притурката за ЕИП № 32, 3.9.1994 г., стр. 1 (наричани по-долу „Насоки за държавна помощ“). Актуализираната версия на Насоките за държавна помощ може да бъде намерена на уебсайта на Надзорния орган: http://www.eftasurv.int/state-aid/legal-framework/state-aid-guidelines/

      (5)  Публикувано в ОВ C 188, 11.8.2009 г., стр. 1.

      ПРИЛОЖЕНИЕ

         КРИТЕРИИ ЗА АНАЛИЗ НА СЪВМЕСТИМОСТТА НА ДЪРЖАВНИ ПОМОЩИ ЗА ОБУЧЕНИЕ, ПОДЛЕЖАЩИ НА ИНДИВИДУАЛНО УВЕДОМЯВАНЕ
          (1)

      1.   Въведение

                  1.

                  Обучението оказва по правило положителни външни ефекти върху обществото като цяло, тъй като увеличава резерва от квалифицирани работници, които предприятията могат да наемат, повишава конкурентоспособността на икономиката и стимулира общество на знанието, което е подготвено да възприеме по-иновативен път на развитие.

                  2.

                  Предприятията обаче могат да предоставят по-ниско от оптималното за обществото равнище на обучение, ако служителите могат свободно да сменят работодателите си, в резултат на което други предприятия могат да се облагодетелстват от обучените от тях служители. Това се отнася по-специално до обучение, свързано с умения, които могат да се използват от повече на брой предприятия. Държавната помощ може да помогне за създаване на допълнителни стимули за работодателите да предоставят обучение на равнище, което е желателно от гледна точка на обществото.

                  3.

                  Тази глава представя указания за критериите, които Надзорният орган на ЕАСТ (наричан по-долу „Органът“) ще прилага за оценката на мерки за държавна помощ за обучение. Целта на тези указания е да направят мотивите на Органа прозрачни, както и да създадат предвидимост и правна сигурност. В съответствие с член 6, параграф 1, буква ж) от акта, посочен в точка 1й от приложение XV към Споразумението за ЕИП (Регламент (ЕО) № 800/2008 на Комисията от 6 август 2008 г. относно деклариране на някои категории помощи за съвместими с общия пазар в приложение на членове 87 и 88 от Договора (Общ регламент за групово освобождаване)
                      (2), адаптиран към Споразумението за ЕИП с Протокол 1 към него (3), всяка индивидуална помощ за обучение, независимо дали е предоставена ad hoc или въз основа на схема, ще попада в обхвата на тези указания, когато нейният грант-еквивалент надхвърля 2 млн. евро на проект за обучение.

                  4.

                  Предвидените в указанията критерии няма да се прилагат механично. Равнището на оценката на Органа и видът информация, която може да изисква, ще бъдат пропорционални на риска от нарушаване на конкуренцията. Обхватът на анализа ще зависи от естеството на случая.

            2.   Положителни ефекти на помощта

      2.1.   Наличие на пазарна неефективност

                  5.

                  Квалифицираните работници допринасят за повишаване на производителността и конкурентоспособността на предприятията. Въпреки това в някои случаи работодателите и служителите инвестират недостатъчно в обучение по различни причини. Служителите могат да ограничават своите инвестиции в обучение, ако не са готови да поемат рискове, страдат от недостиг на финансови средства или изпитват затруднения да представят нивото на придобитите от тях знания пред бъдещи работодатели.

                  6.

                  Предприятията могат да се въздържат от предоставяне на обучение на своя персонал на равнище, което би било оптимално за обществото като цяло. Това се дължи на пазарна неефективност, свързана с положителните външни ефекти от обучението, и на затрудненията, свързани с възстановяването на инвестицията, когато служителите могат свободно да сменят работодателите си. Възможно е предприятията да инвестират в обучение по-малко, ако се опасяват, че след като бъде обучен, служителят ще напусне работа, преди предприятието да е възвърнало своята инвестиция. Предприятията могат да бъдат обезкуражени да предоставят на своите служители достатъчно обучение, освен ако разходите за обучението се възвръщат бързо или то е твърде специфично с оглед на нуждите на съответното предприятие, или ако съществуват договорни условия, които не позволяват на обучения служител да напусне работа преди амортизирането на разходите за обучение или възстановяването на (част от) разходите за обучение.

                  7.

                  Инвестициите в обучение могат да са недостатъчни, дори когато предприятието е в състояние да възвърне изцяло инвестицията си, но предимствата, които то получава от такава инвестиция, са по-малки от предимствата за обществото като цяло. Такива положителни външни ефекти от обучението могат да възникнат, особено ако с обучението се подобряват уменията, които могат да се предават; тоест уменията, които могат да се използват от различни други предприятия. Обратно, специфичното обучение води до повишаване на производителността само в определено предприятие и предприятията могат лесно да се възползват от предимствата от него на същия съответен пазар (4). Поради това възможностите за положителни външни ефекти от специфичното обучение не са така ясно изразени, както тези от общото обучение.

                  8.

                  Когато обучението на работници в неравностойно положение или с увреждания (5) е свързано с по-високи разходи и несигурни предимства за предприятията, те могат да са мотивирани да предоставят по-ограничено обучение за тези групи. В същото време обучението на работници в неравностойно положение или с увреждания обикновено поражда положителни външни ефекти за обществото като цяло (6).

                  9.

                  Държавите от ЕАСТ следва да докажат наличието на пазарна неефективност, която обосновава предоставянето на помощта. В своя анализ, наред с други, Органът ще оцени следните елементи:

                              1.

                              Характера на обучението: дали е специфично или общо по смисъла на член 38 от Общия регламент за групово освобождаване; един проект за обучение може да включва както общи, така и специфични елементи; общото обучение поражда повече положителни външни ефекти.

                              2.

                              Възможността за използване на уменията, придобити посредством обучението, от други предприятия; колкото по-голяма е тази възможност, толкова по-голяма е и вероятността от реализиране на положителни външни ефекти; приема се, че в резултат на обучението са придобити умения, които могат да се използват от различни предприятия, когато например:

                                          а)

                                          обучението е организирано съвместно от няколко независими предприятия или когато от обучението могат да се възползват работници от различни предприятия;

                                          б)

                                          обучението е сертифицирано, в резултат на завършването му се издава призната диплома или е утвърдено от публични органи или институции;

                                          в)

                                          обучението е насочено към категориите служители, които се характеризират с голямо текучество в предприятието и в съответния сектор;

                                          г)

                                          обучението може да е полезно за служителя извън текущата му работа (бъдещи трудови правоотношения с друго предприятие, социален живот, благосъстояние и пр.).

                              3.

                              Участниците в обучението: включването на работници в неравностойно положение или с увреждания може да повиши положителните външни ефекти на обучението.

            2.2.   Държавната помощ като подходящ инструмент на политиката

                  10.

                  Държавната помощ не е единственият инструмент на политиката, който държавите от ЕАСТ могат да използват за насърчаване на обучението. Основната част от обучението се предоставя чрез образователните системи (например университети, училища, професионално обучение, осъществявано или подпомагано от държавни органи). Обучение може да се предприема и от отделните физически лица, със или без помощ от техните работодатели.

                  11.

                  Когато държавите от ЕАСТ са разгледали други варианти на политиката и са установени предимствата от използване на селективен инструмент, като например държавна помощ за определено предприятие, съответните мерки се считат за подходящ инструмент. По-специално Органът ще вземе предвид евентуална оценка на въздействието на предложената мярка, изготвена от държавата от ЕАСТ.

            2.3.   Стимулиращ ефект и необходимост от помощта

                  12.

                  Държавната помощ за обучение трябва да мотивира получателя на помощта да промени поведението си по такъв начин, че да предоставя повече и/или по-качествено обучение в сравнение със ситуация, в която не е предоставена помощ. Ако не е постигнато такова увеличение на обема или качеството на планираните дейности за обучение, се счита, че помощта няма стимулиращ ефект.

                  13.

                  Наличието на стимулиращ ефект се определя с помощта на съпоставителен анализ на нивата на планираното обучение в случаите с помощ или без помощ. Повечето работодатели считат, че е необходимо да обучават своите служители, за да гарантират нормалното функциониране на своите предприятия. Не може да се приеме по презумпция, че във всички случаи е необходима държавна помощ за обучение, особено за специфично обучение.

                  14.

                  Държавите от ЕАСТ следва да докажат пред Органа наличието на стимулиращ ефект и необходимостта от помощта. Първо, получателят трябва да е подал заявление за помощ пред съответната държава от ЕАСТ, преди да е започнал изпълнението на проекта за обучение. Второ, държавата от ЕАСТ трябва да докаже, че държавната помощ води до увеличение на мащаба, качеството, обхвата или броя на целевите участници в проекта за обучение в сравнение със ситуация, в която не е предоставена помощ. Допълнителният обем обучение, предложено в резултат на предоставянето на помощ, може да бъде доказан например с повишения брой на учебните часове или курсове, увеличения брой на участниците, преминаването от специфично за предприятието към общо обучение или увеличаването на участието на някои категории работници в неравностойно положение или с увреждания.

                  15.

                  В своя анализ, наред с други, Органът ще оцени следните елементи:

                              а)

                              вътрешни документи на получателя на помощта относно разходите за обучение, бюджетите, участниците, съдържанието и графика на обучението при два сценария: обучение при наличие и при липса на помощ;

                              б)

                              наличието на правно задължение за работодателите да предоставят определен тип обучение (например в областта на сигурността): ако съществува такова задължение, по правило Органът ще заключи, че липсва стимулиращ ефект;

                              в)

                              доколко реалистичен е предложеният проект, например като се позовава на и сравнява с бюджети за обучение за предходни години;

                              г)

                              зависимостта между програмата за обучение и стопанските дейности на получателя на помощта: колкото по-тясна е подобна зависимост, толкова по-малка е вероятността за наличие на стимулиращ ефект. Например обучение, свързано с внедряване на нова технология в специфичен сектор, вероятно няма стимулиращ ефект, тъй като предприятията нямат друг избор, освен да обучават своите служители във връзка с новата технология, която внедряват.

            2.4.   Пропорционалност на помощта

                  16.

                  Държавата от ЕАСТ трябва да докаже, че помощта е необходима и размерът на помощта е ограничен до необходимия минимум, за да постигне целта на помощта.
                  Допустимите разходи трябва да се изчисляват съгласно член 39 от Общия регламент за групово освобождаване и да бъдат ограничени до разходите, произтичащи от дейности за обучение, които не биха били предприети, ако не е предоставена помощ.
                  Държавите от ЕАСТ следва да предоставят доказателства, че размерът на помощта не надхвърля дела от допустимите разходи, който не може да бъде осигурен от предприятието (7). Във всички случаи интензитетът на помощта не може в никакъв случай да надхвърля равнищата, предвидени в член 39 от Общия регламент за групово освобождаване, и се прилага към допустимите разходи (8).

            3.   Отрицателни ефекти на помощта

                  17.

                  Ако помощта е пропорционална за постигане на целта, за която е предоставена, по правило отрицателните ефекти на помощта са ограничени и може да не е необходим анализ на отрицателните ефекти (9). В някои случаи обаче, дори когато помощта е пропорционална и необходима за дадено предприятие за увеличаване на обема на предоставеното обучение, тя може да предизвика промяна в поведението на получателя, която нарушава съществено конкуренцията. В тези случаи Органът ще провежда обстоен анализ на нарушаването на конкуренцията. Степента на нарушаване на конкуренцията, причинено от помощта, може да варира в зависимост от характеристиките на помощта и на засегнатите пазари (10).

                  18.

                  Характеристиките на помощта, които могат да обусловят вероятността и степента на нарушаването на конкуренцията, са, както следва:

                              а)

                              селективност;

                              б)

                              размер на помощта;

                              в)

                              повторяемост и срок на помощта;

                              г)

                              ефект на помощта върху разходите на предприятието.

                  19.

                  Например може да се очаква, че една схема за обучение, използвана за насърчаване на предприятията като цяло в държава от ЕАСТ, ще има различен ефект върху пазара в сравнение с голяма по размер помощ, предоставена на едно предприятие с цел това предприятие да е в състояние да увеличи провежданото от него обучение. В този случай може да се породи по-значително нарушаване на конкуренцията, тъй като се намалява конкурентоспособността на конкурентите на получателя на помощта (11). Нарушаването ще бъде още по-голямо, ако разходите за обучение в предприятието на получателя на помощта представляват значителна част от общите разходи.

                  20.

                  При оценката на характеристиките на пазара, които могат да дадат много по-точна картина на възможното въздействие на дадена помощ, наред с други, Органът ще отчете:

                              а)

                              структурата на пазара; както и

                              б)

                              характеристиките на сектора или отрасъла.

                  21.

                  Структурата на пазара ще се оценява въз основа на концентрацията на пазара, размера на предприятията (12), значението на диференциацията на продуктите (13) и бариерите за въвеждане и изтегляне от пазара. Пазарните дялове и степента на концентрация ще се изчисляват след определяне на съответния пазар. Като цяло колкото по-малко на брой са предприятията, толкова техният пазарен дял е по-голям, а очакваната конкуренция между тях — по-малка (14). Когато засегнатият пазар е концентриран и с високи бариери за навлизане (15), а получателят на помощта е значителен участник на този пазар, е по-голяма вероятността конкурентите да са принудени да променят поведението си в отговор на предоставената помощ.

                  22.

                  Когато проучва характеристиките на сектора, наред с другото, Органът ще отчете и значението на обучените служители за предприятието, наличието на свръхкапацитет, дали пазарите в отраслите са растящи, зрели или западащи, финансови стратегии на конкуренти за обучение (държавна помощ, служители, работодатели). Например предоставянето на помощ за обучение в западащ отрасъл може да увеличи риска от нарушаване на конкуренцията, като задържи на пазара неефективно предприятие.

                  23.

                  В някои особени случаи държавните помощи за обучения могат да доведат до нарушения на конкуренцията по отношение на въвеждане и изтегляне от пазара, отражение върху търговските потоци и изтласкване на инвестиции за обучение.

            Въвеждане и изтегляне от пазара

                  24.

                  В условията на конкурентен пазар предприятията продават продукти, които им носят печалба. Изменяйки разходите, държавната помощ изменя рентабилността, вследствие на което може да окаже въздействие върху решението на дадено предприятие да предлага или не даден продукт. Например държавна помощ, която би намалила текущите производствени разходи, като разходите за обучение на персонала, би направила въвеждането на пазара по-привлекателно и би направила възможно предприятия, които при други условия биха имали слаби изгледи за търговски успех, да навлязат на пазара или да въведат нови продукти в ущърб на по-ефективни конкуренти.

                  25.

                  Наличността на държавна помощ може да окаже, също така, въздействие върху решението на дадено предприятие да напусне пазар, в който вече участва. Държавната помощ за обучение може да намали загубите и да позволи на едно предприятие да се задържи на пазара за по-дълъг период, което може да означава, че други, по-ефективни предприятия, които не получават помощ, са принудени да напуснат пазара.

            Отражение върху търговските потоци

                  26.

                  В резултат на предоставянето на държавна помощ за обучение определени територии могат да се ползват от по-благоприятни условия за производство. Това може да доведе до пренасочване на търговските потоци към районите, където се предоставя такава помощ.

            Изтласкване на инвестиции за обучение

                  27.

                  Предприятията са мотивирани да инвестират в обучението на служителите си, за да се задържат на пазара и да увеличат печалбите си. Размерът на инвестициите в обучение, които всяко предприятие е готово да направи, зависи също и от размера на инвестициите на неговите конкуренти. Предприятия, които получават субсидии от държавата, могат да намалят собствените си инвестиции. От друга страна, ако помощта стимулира получателя на помощта да инвестира повече, конкурентите могат да реагират, като намалят своите разходи за обучение. Ако за да постигнат същата цел, получателите на помощ или техните конкуренти правят по-малки разходи при наличие, отколкото при липса на помощ, техните частни инвестиции в обучение на персонала се изтласкват от помощта.

            4.   Съпоставяне и вземане на решение

                  28.

                  Последният етап на анализа е преценката в каква степен положителните ефекти на помощта надделяват над отрицателните ефекти. Тази оценка се извършва отделно за всяка мярка. За да направи съпоставяне между положителните и отрицателните ефекти, Органът ще ги оцени и ще направи обща оценка на тяхното въздействие върху производителите и потребителите на всеки засегнат пазар. Ако не разполага с достъпни количествени данни, за целите на оценката Органът ще използва качествени данни.

                  29.

                  Вероятно е Органът да приеме по-положителна позиция и да приеме по-голяма степен на нарушаване на конкуренцията, ако помощта е необходима, правилно насочена и пропорционална за конкретно предприятие с цел увеличаване на осъществяваните от него дейности за обучение и обществото получава по-големи предимства от предоставеното допълнително обучение в сравнение с получателя на помощта.

         (1)  Тази глава съответства на съобщението на Комисията на Европейските общности — Критерии за анализ на съвместимостта на държавна помощ за обучение, подлежащи на индивидуално уведомяване 2009/C 188/01 (ОВ C 188, 11.8.2009 г., стр. 1).

         (2)  ОВ L 214, 9.8.2008 г., стр. 3. За помощ за обучение ad hoc за големи предприятия, която не превишава прага от 2 милиона евро, Органът ще прилага mutatis mutandis описаните в настоящата глава принципи, макар и по по-малко обстоен начин.

         (3)  Решение на Съвместния комитет на ЕИП № 120/2008 от 7.11.2008 г. (ОВ L 339, 18.12.2008 г., стр. 111 и Притурката за ЕИП № 79, 18.12.2008 г.), влязло в сила на 8.11.2008 г.

         (4)  Но предприятията могат да се възползват от външните ефекти и от общото обучение, като включат в договорите специални условия, съгласно които обучените служители трябва да останат на работа в съответното предприятие за определен срок след предоставяне на обучението.

         (5)  Определение за работниците в неравностойно положение и работниците с увреждания се съдържа в член 2 от Общия регламент за групово освобождаване.

         (6)  Например обществото ще оцени по-високо обучение, предоставено на млади и нискоквалифицирани работници, отколкото едно предприятие, поради възприемана или действителна по-ниска производителност.

         (7)  Това се равнява на частта от допълнителните разходи за обучение, която предприятието не може да си възвърне, като се възползва пряко от уменията, придобити от неговите служители по време на обучението.

         (8)  Вж. също настоящата съдебна практика, например C 35/2007, Помощ за обучение за Volvo Cars в Гент, Решение 2008/948/ЕО на Комисията от 23 юли 2008 г. относно държавна помощ, отпусната от Германия в полза на DHL и летище Лайпциг/Хале (ОВ L 346, 23.12.2008 г., стр. 1), Решение 2007/612/ЕО на Комисията от 4 април 2007 г. относно държавна помощ С 14/06, която Белгия възнамерява да приведе в действие в полза на General Motors Belgium в Антверпен (ОВ L 243, 18.9.2007 г., стр. 71).

         (9)  Освен това, ако пазарът на труда функционира правилно, служителите биха могли във всички случаи да получават по-високо възнаграждение за техните усъвършенствани умения в резултат на полученото обучение и да усвоят положителните външни ефекти от обучението.

         (10)  Помощта може да засегне повече на брой пазари, тъй като въздействието на помощта може да не се ограничава само до пазарите, на които получателят на помощта осъществява дейността си, а да се разпростре и върху други пазари, например пазарите на производствени ресурси.

         (11)  Трябва обаче да се отбележи, че помощ за обучение, предоставена на цял сектор в една държава от ЕАСТ, може да породи нарушаване на търговията между договарящите се страни.

         (12)  Размерът на предприятието може да се изрази като пазарен дял, а също и като оборот и/или брой на работните места.

         (13)  Колкото по-малка е степента на диференциация на продуктите, толкова по-голям е ефектът на помощта върху печалбата на конкурентите.

         (14)  Важно е да се отбележи обаче, че някои пазари са конкурентни, въпреки че на тях оперират малко на брой предприятия.

         (15)  Трябва да се отбележи обаче, че в някои случаи предоставянето на помощ спомага за преодоляване на бариери за навлизане и позволява на нови предприятия да навлязат на пазара.


title: 2009/203/ЕО: Решение на Европейския парламент от 22 април 2008 година относно освобождаването от отговорност във връзка с изпълнението на бюджета на Центъра за преводи на органите на Европейския съюз за финансовата 2006 година

text:
               31.3.2009

               BG

               Официален вестник на Европейския съюз

               L 88/118

         РЕШЕНИЕ НА ЕВРОПЕЙСКИЯ ПАРЛАМЕНТ
   от 22 април 2008 година
   относно освобождаването от отговорност във връзка с изпълнението на бюджета на Центъра за преводи на органите на Европейския съюз за финансовата 2006 година
   (2009/203/ЕО)
   ЕВРОПЕЙСКИЯТ ПАРЛАМЕНТ,
   като взе предвид окончателните годишни отчети на Центъра за преводи за органите на Европейския съюз за финансовата 2006 година (1),
   като взе предвид доклада на Сметната палата относно окончателните годишни отчети на Центъра за преводи за органите на Европейския съюз за финансовата 2006 година, придружен от отговорите на Центъра (2),
   като взе предвид препоръката на Съвета от 12 февруари 2008 г. (5843/2008 — C6-0084/2008),
   като взе предвид Договора за ЕО, и по-специално член 276 от него,
   като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (3), и по-специално член 185 от него,
   като взе предвид Регламент (ЕО) № 2965/94 на Съвета от 28 ноември 1994 година относно създаване на Център за преводи за органите на Европейския съюз (4), и по-специално член 14 от него,
   като взе предвид Регламент (ЕО, Евратом) № 2343/2002 на Комисията от 19 ноември 2002 г. относно създаването на рамков Финансов регламент за органите, посочени в член 185 от Регламент (ЕО, Евратом) № 1605/2002 на Съвета (5), и по-специално член 94 от него,
   като взе предвид член 71 и приложение V към своя правилник,
   като взе предвид доклада на Комисията по бюджетен контрол (A6-0124/2008),

               1.

               Освобождава от отговорност директора на Центъра за преводи за органите на Европейския съюз във връзка с изпълнението на бюджета на Центъра за финансовата 2006 година;

               2.

               Представя своите забележки в резолюцията по-долу;

               3.

               Възлага на своя председател да предаде настоящото решение, както и резолюцията, която е неразделна част от него, на директора на Центъра за преводи за органите на Европейския съюз, на Съвета, Комисията и Сметната палата и да осигури публикуването му в Официален вестник на Европейския съюз (серия L).

            Председател

         Hans-Gert PÖTTERING

            Генерален секретар

         Harald RØMER

      (1)  ОВ C 261, 31.10.2007 г., стр. 42.

      (2)  ОВ C 309, 19.12.2007 г., стр. 94.

      (3)  ОВ L 248, 16.9.2002 г., стр. 1.

      (4)  ОВ L 314, 7.12.1994 г., стр. 1.

      (5)  ОВ L 357, 31.12.2002 г., стр. 72.
    ---documentbreak---

               31.3.2009

               BG

               Официален вестник на Европейския съюз

               L 88/119

         РЕЗОЛЮЦИЯ НА ЕВРОПЕЙСКИЯ ПАРЛАМЕНТ
   от 22 април 2008 година,
   съдържаща забележките, които са неразделна част от решението относно освобождаването от отговорност във връзка с изпълнението на бюджета на Центъра за преводи на органите на Европейския съюз за финансовата 2006 година
   ЕВРОПЕЙСКИЯТ ПАРЛАМЕНТ,
   като взе предвид окончателните годишни отчети на Центъра за преводи за органите на Европейския съюз за финансовата 2006 година (1),
   като взе предвид доклада на Сметната палата относно окончателните годишни отчети на Центъра за преводи за органите на Европейския съюз за финансовата 2006 година, придружен от отговорите на Центъра (2),
   като взе предвид препоръката на Съвета от 12 февруари 2008 г. (5843/2008 — C6-0084/2008),
   като взе предвид Договора за ЕО, и по-специално член 276 от него,
   като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (3), и по-специално член 185 от него,
   като взе предвид Регламент (ЕО) № 2965/94 на Съвета от 28 ноември 1994 година относно създаване на Център за преводи за органите на Европейския съюз (4), и по-специално член 14 от него,
   като взе предвид Регламент (ЕО, Евратом) № 2343/2002 на Комисията от 19 ноември 2002 г. относно създаването на рамков Финансов регламент за органите, посочени в член 185 от Регламент (ЕО, Евратом) № 1605/2002 на Съвета (5), и по-специално член 94 от него,
   като взе предвид член 71 и приложение V към своя правилник,
   като взе предвид доклада на Комисията по бюджетен контрол (A6 — 0124/2008),

               A.

               като има предвид декларацията на Сметната палата, че е получила убедителни гаранции, че годишните отчети за финансовата 2006 година са надеждни и че извършените операции са законосъобразни и редовни;

               Б.

               като има предвид, че на 24 април 2007 г. Парламентът освободи директора на Център за преводи за органите на Европейския съюз от отговорност във връзка с изпълнението на бюджета на Центъра за финансовата 2005 година (6) и в резолюцията, придружаваща решението за освобождаване от отговорност, Парламентът, наред с другото:

                           —

                           изрази загриженост, че над 50 % от общия обем на бюджетните кредити за поети задължения, пренесени от финансова 2004 година, са освободени; настоя Центърът да усъвършенства планирането на административните си разходи,

                           —

                           прикани Центъра да потърси изясняване на правата на интелектуална собственост във връзка с базата данни IATE,

                           —

                           изрази надежда, че конфликтът между Центъра и Комисията относно вноски, плащани от работодателя за пенсионно осигуряване на служителите, ще бъде разрешен в най-кратък срок;

   Общи въпроси, които се отнасят до въпроси от хоризонтално естество при агенциите на ЕС и които поради това са от значение за процедурата по освобождаване от отговорност във връзка с изпълнението на бюджета на всяка една агенция

               1.

               Отбелязва, че през 2006 г. бюджетите на 24-те агенции и други децентрализирани органи на Общността, които подлежат на одит от Сметната палата, се равняват общо на 1 080,5 милиона евро (като най-голям е бюджетът на Европейската агенция за възстановяване в размер на 271 милиона евро, а най-малък е бюджетът на Европейския полицейски колеж (CEPOL) в размер на 5 милиона евро);

               2.

               Посочва, че кръгът от външни органи на ЕС, които подлежат на одит и освобождаване от отговорност за изпълнението на бюджета, понастоящем обхваща не само традиционните регулаторни агенции, но също така изпълнителните агенции, създадени за осъществяването на специфични програми, а в близко бъдеще ще включи и съвместните предприятия, създадени като публично-частни партньорства (съвместни инициативи в областта на технологиите);

               3.

               Наблюдава, що се отнася до Парламента, че броят на агенциите, подлежащи на процедура по освобождаване от отговорност за изпълнението на бюджета, се променя както следва: финансова година 2000: 8; 2001: 10; 2002: 11; 2003: 14; 2004: 14; 2005: 16; 2006: 20 регулаторни агенции и 2 изпълнителни агенции (не се включват двете агенции, които подлежат на одит от Европейската сметна палата, но са обект на вътрешна процедура по освобождаване от отговорност);

               4.

               Следователно стига до заключението, че понастоящем процедурата по одит/освобождаване от отговорност е тромава и непропорционална по отношение на относителния размер на бюджетите на агенциите/децентрализираните органи на Общността; възлага на своята компетентна комисия да извърши всеобхватен преглед на процедурата по освобождаване от отговорност за агенциите и децентрализираните органи на Общността с оглед изработване на по-прост и рационален подход, като се има предвид непрестанно нарастващият брой органи, всеки от които ще изисква отделен доклад за освобождаване от отговорност през следващите години;

         Принципни съображения

               5.

               Изисква от Комисията, преди създаването на нова агенция или извършването на реформа на съществуваща такава, да представи точни разяснения по следните елементи: вид на агенцията, цели, вътрешна управленска структура, продукти, услуги, ключови процедури, целеви групи, клиенти и заинтересовани страни, официални взаимоотношения с външни субекти, бюджетна отговорност, финансово планиране и политика по отношение на персонала и наемането му;

               6.

               Изисква дейността на всяка агенция да бъде регламентирана чрез годишно споразумение за изпълнението, сключвано от агенцията и отговорната ГД, което следва да съдържа основните цели за следващата година, финансова рамка и ясни показатели за оценка на изпълнението;

               7.

               Изисква Сметната палата или друг независим одитор да подлага агенциите на редовни (и ad hoc) одити на изпълнението; счита, че тези одити не следва да се ограничават до традиционните елементи на финансово управление и правилното изразходване на обществени средства, а също така да обхващат административната ефективност и ефикасност и да включват определяне на рейтинг на финансовото управление на всяка агенция;

               8.

               Счита, че в случая с агенции, които системно са надценявали бюджетните си нужди, трябва да се предприеме съкращаването на личния състав на базата на незаетите места; счита, че това в дългосрочна перспектива ще доведе до заделянето на по-малко средства за агенциите и до по-ниски административни разходи;

               9.

               Отбелязва като сериозен проблем факта, че редица агенции търпят критика за това, че не следват правилата за обществените поръчки, Финансовия регламент, Правилника за длъжностните лица и т.н.; счита, че основната причина за това е, че повечето регламенти, както и Финансовият регламент са предназначени за по-големи институции и повечето от малките агенции нямат необходимия размер, за да се справят с тези регулаторни разпоредби; поради това призовава Комисията да намери бързо решение с цел да се подобри ефективността, като се групират административните функции на различните агенции, така че да се постигне необходимият размер (като се вземат предвид необходимите промени в основните регламенти, уреждащи положението на агенциите и тяхната бюджетна независимост) или спешно да изготви проект за специфични разпоредби за агенциите (по-специално правила за прилагане относно агенциите), които ще им позволят да бъдат напълно изрядни;

               10.

               Настоява Комисията, когато изготвя предварителния проектобюджет, да вземе предвид резултатите от изпълнението на бюджета от различните агенции в предишни години, по-специално в годината n-1, и да преразгледа бюджета, заявен съответно от отделните агенции; приканва съответната компетентна комисия да уважи това преразглеждане и, ако то не е предприето от Комисията, сама да преразгледа въпросния бюджет, като го сведе до реалистично равнище, подходящо за капацитета за възприемане и прилагане на въпросната агенция;

               11.

               Припомня своето решение за освобождаване от отговорност по отношение на финансовата 2005 година, в която Комисията бе приканена да представи на всеки пет години проучване относно добавената стойност на всяка съществуваща агенция; приканва всички заинтересувани институции, при отрицателна оценка на добавената стойност на дадена агенция, да вземат необходимите мерки, като преформулират мандата на въпросната агенция или като я закрият; отбелязва, че през 2007 г. не е имало никакви оценки, изготвени от Комисията; настоява за това, Комисията да представи поне пет такива оценки преди да се вземе решението за освобождаване от отговорност по отношение на финансовата 2007 година, като започне с най-старите агенции;

               12.

               Изразява мнението, че препоръките на Сметната палата следва да бъдат приложени незабавно, а нивото на изплатените субсидии за агенциите следва да бъде приравнено към техните действителни касови потребности; счита освен това, че измененията към основния Финансов регламент трябва да бъдат включени в рамковия финансов регламент за агенциите и в различните специфични финансови регламенти;

         Представяне на данни от доклади

               13.

               Отбелязва, че не съществува стандартен подход на агенциите по отношение на представянето на извършените от тях дейности по време на въпросната финансова година, на техните отчети и доклади относно бюджетното и финансовото управление, нито към въпроса до каква степен е допустимо декларация за достоверността и точността на отчетите да бъде съставяна от директора на агенцията; отбелязва, че не всички агенции правят ясно разграничение между а) представяне на дейността на агенцията пред обществеността и б) технически доклади по въпросите на бюджетното и финансовото управление;

               14.

               Отбелязва, че макар постоянните инструкции на Комисията за съставяне на доклади за дейността да не изискват изрично от агенцията изготвяне на декларация за достоверността и точността на отчетите, през 2006 г. много директори са изготвили такива, като в един от случаите декларацията включва съществена резерва;

               15.

               Припомня параграф 27 от своята резолюция от 12 април 2005 г. (7), в който директорите на агенциите се приканват от този момент нататък да придружават своя годишен доклад за дейността, който се представя заедно с финансова и управленска информация, с декларация за достоверността и точността на отчетите по отношение на законосъобразността и редовността на операциите, подобна на декларациите, подписвани от генералните директори на Комисията;

               16.

               Изисква Комисията да внесе съответните изменения в постоянните си инструкции към агенциите;

               17.

               Освен това предлага Комисията да работи съвместно с агенциите за изработване на хармонизиран модел, приложим за всички агенции и децентрализирани органи на Общността, като се прави ясно разграничение между:

                           —

                           годишен доклад относно операциите, дейността и постиженията на органа, предназначен за широка публика,

                           —

                           финансови отчети и доклад за изпълнението на бюджета,

                           —

                           доклад за дейността, който следва модела на докладите за дейността, изготвяни от генералните директори на Комисията,

                           —

                           подписана от директора на органа декларация за достоверността и точността на отчетите, придружена от резерви или забележки, които според него е удачно да бъдат представени на вниманието на органа, отговарящ за освобождаване от отговорност във връзка с изпълнението на бюджета;

         Общи заключения на Сметната палата

               18.

               Отбелязва заключението на Сметната палата (параграф 10.29 от Годишния доклад (8), че изразходването на субсидиите, платени от Комисията от бюджета на Общността, не се основава на достатъчно обосновани прогнози за касовите потребности на агенциите и че този факт, съчетан с размера на пренесените бюджетни кредити, ги кара да държат значителни касови наличности; отбелязва също така препоръката на Сметната палата размерът на изплащаните на агенциите субсидии да бъде в съответствие с реалните им касови потребности;

               19.

               Отбелязва, че в края на 2006 г. 14 агенции все още не се приложили счетоводната система АВАС (Годишен доклад, бележка под линия към параграф 10.31);

               20.

               Отбелязва забележката на Сметната палата (Годишен доклад, параграф 1.25) относно натрупаните задължения за неползван отпуск, осчетоводени от някои агенции; посочва, че за финансовата 2006 година Сметната палата е включила резерви към своите декларации за достоверността и точността на отчетите по отношение на три агенции (Европейски център за развитие на професионално обучение (CEDEFOP), Европейски полицейски колеж (CEPOL) и Европейската железопътна агенция); за финансовата 2005 година това е било направено за CEDEFOP, Европейския орган за безопасност на храните и Европейската агенция за възстановяване;

         Вътрешен одит

               21.

               Припомня, че в съответствие с член 185, параграф 3 от Финансовия регламент вътрешният одитор на Комисията е също така вътрешен одитор на регулаторните агенции, които получават безвъзмездни средства, изплащани от бюджета на Общността; посочва, че вътрешният одитор докладва пред управителния съвет и пред директора на всяка агенция;

               22.

               Обръща внимание на резервата, включена в годишния доклад за дейността на вътрешния одитор за 2006 г., която гласи следното:
               „Вътрешният одитор на Комисията не е в състояние да изпълнява правилно своите задължения на вътрешен одитор на органите на Общността съгласно член 185 от Финансовия регламент поради липса на човешки ресурси.“;

               23.

               Отбелязва обаче забележката на вътрешния одитор в доклада за дейността му за 2006 г., че от 2007 г., с допълнителните човешки ресурси, предоставени от Комисията на Службата за вътрешен одит (СВО), всички действащи регулаторни агенции ще бъдат подлагани на годишни вътрешни одити;

               24.

               Отбелязва непрестанно нарастващия брой регулаторни и изпълнителни агенции и съвместни предприятия, които подлежат на одит от СВО съгласно член 185 от Финансовия регламент; изисква от Комисията да уведоми своята компетентна комисия дали човешките ресурси, с които разполага СВО, ще бъдат достатъчни за провеждане на годишни одити на всички подобни органи през следващите години;

               25.

               Отбелязва, че член 72, параграф 5 от Регламент (ЕО, Евратом) № 2343/2002 изисква от всяка агенция всяка година да изпраща на органа, който отговаря за освобождаване от отговорност във връзка с изпълнението на бюджета, и на Комисията, доклад от директора, който обобщава броя и вида на вътрешните одити, извършени от вътрешния одитор, направените препоръки и предприетите по тези препоръки действия; изисква от агенциите да посочват дали се предприемат такива действия и, ако се предприемат, по какъв начин;

               26.

               Приема за сведение, по отношение на способността за провеждане на вътрешен одит, особено във връзка с по-малките агенции, предложението на вътрешния одитор до компетентната комисия на Парламента от 14 септември 2006 г. по-малките агенции да получат разрешение да ползват услуги по вътрешен одит, предоставяни от частния сектор срещу заплащане;

         Оценка на агенциите

               27.

               Припомня съвместното заявление на Парламента, Съвета и Комисията (9), договорено по време на заседанието на помирителния комитет преди провеждането на Съвета по икономически и финансови въпроси (ECOFIN) във връзка с бюджета, проведено на 13 юли 2007 г., което призовава за изготвяне на i) списък на агенциите, които Комисията възнамерява да оценява и на ii) списък на агенциите, които вече са били оценени, придружен от резюме на основните заключения;

         Дисциплинарни процедури

               28.

               Отбелязва, че, поради своя размер, отделни агенции изпитват затруднения при създаването на дисциплинарни съвети ad hoc, съставени от служители от съответната професионална степен, и че Службата за разследвания и дисциплинарни въпроси на Комисията (IDOC) не разполага с правомощия по отношение на агенциите; призовава агенциите да обмислят създаването на свой междуинституционален дисциплинарен съвет;

         Проект на междуинституционално споразумение

               29.

               Припомня проекта на междуинституционално споразумение за оперативната рамка на европейските регулаторни агенции, представен от Комисията (COM(2005) 59), който целеше изграждането на хоризонтална рамка за създаването, структурата, дейността, оценката и контрола на европейските регулаторни агенции; отбелязва, че проектът представлява полезна инициатива в рамките на усилията за рационализиране на създаването и на управлението на агенции; отбелязва заявлението в Обобщителния доклад на Комисията за 2006 г. (параграф 3.1, COM(2007) 274), че макар след публикуването на проекта да не е имало напредък в преговорите, в края на 2006 г. в Съвета отново са започнали дискусии по същество; изразява съжаление, че не е било възможно постигането на по-нататъшен напредък по посока на приемане на документа;

               30.

               Приветства следователно ангажимента на Комисията да представи съобщение относно бъдещето на регулаторните агенции в рамките на 2008 г.;

         Самофинансиращи се агенции

               31.

               Припомня, че за двете самофинансиращи се агенции административният съвет е органът, който освобождава директора от отговорност за изпълнението на бюджета; отбелязва, че и двете агенции имат значителни натрупани излишъци от приходи от събрани такси, пренесени от бюджета за предходната година:

                           —

                           Служба за хармонизация във вътрешния пазар — в пари и парични еквиваленти: 281 милиона евро (10),

                           —

                           Служба на Общността за сортовете растения — в пари и парични еквиваленти: 18 милиона евро (11);

         Конкретни бележки

               32.

               Отбелязва забележката на Сметната палата в доклада ѝ за 2006 г., че натрупаният бюджетен излишък за 2006 г. е в размер на 16,9 милиона евро, като през 2007 г. Центърът ще възстанови на своите клиенти 9,3 милиона евро; изразява съгласие със становището на Сметната палата, съгласно което натрупването на подобни излишъци предполага, че методите на ценообразуване по отношение на преводите не са достатъчно прецизни;

               33.

               Отбелязва също така заключението на Сметната палата, че в рамките на процедура за наемане на преводачи Центърът не е успял да предостави писмени доказателства за правилата, прилагани за оценяване на досиетата на кандидатите;

               34.

               Отбелязва, че съгласно окончателните отчети Центърът е предоставил 2 021 126 EUR за пенсионни вноски на работодателя и 197 000 EUR за невзет отпуск;

               35.

               Отбелязва, че управителният съвет на Центъра е назначил нов директор, встъпил в длъжност на 1 май 2006 г.;

               36.

               Изразява надежда, че ще бъде намерено разрешение на проблема с помещенията на Центъра и на въпроса за изплащането на пенсионните вноски на работодателя;

               37.

               Приветства индикацията в доклада за дейността на Центъра, че през 2006 г. той е продължил да прилага препоръките на Службата за вътрешен одит на Комисията относно приключването и актуализирането на длъжностните характеристики, осведомяването на разпоредителите с бюджетни кредити относно техните задължения, по-дългите крайни срокове за публикуването на обявления за незаети длъжности, подходящ контрол на дейността на Центъра, оценка на риска, ясно определяне на статута на агенцията като субсидиран или самофинансиращ се орган и изработването на процедура за предаване на функции за всички основни длъжности;

               38.

               Отбелязва, че Центърът е назначил вътрешен одитор през февруари 2008 г.

      (1)  ОВ C 261, 31.10.2007 г., стр. 42.

      (2)  ОВ C 309, 19.12.2007 г., стр. 94.

      (3)  ОВ L 248, 16.9.2002 г., стр. 1.

      (4)  ОВ L 314, 7.12.1994 г., стр. 1.

      (5)  ОВ L 357, 31.12.2002 г., стр. 72.

      (6)  ОВ L 187, 15.7.2008 г., стр. 122.

      (7)  Резолюция на Европейския парламент относно забележките, придружаващи решението за освобождаване от отговорност на директора на Центъра за преводи за органите на Европейския съюз във връзка с изпълнението на бюджета на Центъра за финансовата 2003 година (ОВ L 196, 27.7.2005 г., стр. 101).

      (8)  ОВ C 273, 15.11.2007 г., стр. 1.

      (9)  Документ на Съвета DS 605/1/07 Rev1.

      (10)  Източник: Доклад за годишните отчети на Службата за хармонизация във вътрешния пазар за финансовата 2006 година заедно с отговорите на Службата (ОВ C 309, 19.12.2007 г., стр. 141).

      (11)  Източник: Доклад за годишните отчети на Службата на Общността за сортовете растения за финансовата 2006 година заедно с отговорите на Службата (ОВ C 309, 19.12.2007 г., стр. 135).


title: 2007/390/ЕОРешение на Комисията от 7 юни 2007 година относно финансирането за 2007 г. на разходите, свързани с компютърна поддръжка и предоставяне на информация в областта на здравето на животните и хуманното отношение към тях

text:
               8.6.2007

               BG

               Официален вестник на Европейския съюз

               L 146/21

      РЕШЕНИЕ НА КОМИСИЯТА

   от 7 юни 2007 година
   относно финансирането за 2007 г. на разходите, свързани с компютърна поддръжка и предоставяне на информация в областта на здравето на животните и хуманното отношение към тях
   (2007/390/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Решение 90/424/ЕИО на Съвета от 26 юни 1990 г. относно разходите във ветеринарната област (1), и по-специално членове 17, 37 и 37а от него,
   като има предвид, че:

               (1)

               Хостингът, управлението и поддръжката на TRACES, предвидени с Решение 2003/24/ЕО на Комисията от 30 декември 2002 г. относно разработването на интегрирана компютризирана ветеринарна система (2), са от компетентността на Комисията и по тази причина изискват финансиране от Общността. Това финансово участие се основава на член 37а от Решение 90/424/ЕИО.

               (2)

               Системата за уведомяване, въведена по силата на Директива 82/894/ЕИО на Съвета от 21 декември 1982 г. относно обявяване на болестите по животните в рамките на Общността (3) с Решение 2005/176/ЕО на Комисията от 1 март 2005 г. относно установяване на кодифицираната форма и кодовете за обявяване на болестите по животните в изпълнение на Директива 82/894/ЕИО на Съвета (4) трябва да бъде актуализирана чрез въвеждане на необходимите технологични подобрения. Финансовото участие на Общността се основава на член 37 от Решение 90/424/ЕИО.

               (3)

               Политиката на предоставяне на информация относно здравето на животните и хуманното отношение към тях изисква предоставяне на информация относно техническото и научното развитие в тези области. Финансовото участие на Общността се основава на член 17 от Решение 90/424/ЕИО.

               (4)

               Настоящото решение представлява решение за финансиране по смисъла на член 75 от Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим към общия бюджет на Европейските общности (5) и на член 90 от Регламент (ЕО, Евратом) № 2342/2002 на Комисията от 23 декември 2002 г. за определяне на правилата за прилагане на Регламент (ЕО, Евратом) № 1605/2002 на Съвета относно Финансовия регламент, приложим към общия бюджет на Европейските общности (6).

               (5)

               Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,

         РЕШИ:
   Член 1
   TRACES
   Хостингът, управлението и поддръжката на TRACES, предвидени в Решение 2003/24/ЕО, се разрешават за следните суми и цели:

               —

               560 000 EUR за хостинг;

               —

               440 000 EUR за логистична поддръжка, необходима за подпомагане на ползвателите на системата;

               —

               200 000 EUR за техническо обслужване, необходимо за привеждане на системата в съответствие с резултатите от правното и техническото развитие;

               —

               300 000 EUR за необходимите компютърни разработки.

         Член 2
   Система за обявяване на болестите по животните
   За актуализиране на системата за обявяване, посочена в Решение 2005/176/ЕО, се отпуска сумата от 150 000 EUR.
   Член 3
   Предоставяне на информация в областта на здравето на животните и на хуманното отношение към тях
   Предоставянето от страна на Комисията на информация, предназначена за компетентните органи и за гражданите, относно общностното законодателство в областта на здравето на животните и на хуманното отношение към тях, се разрешава за следните суми и цели:

               —

               240 000 EUR за публикации и разпространение на информация и методи на действие в областта на здравето на животните;

               —

               130 000 EUR за публикации и разпространение на информация и методи на действие в областта на хуманното отношение към животните.

         Член 4
   Процедура за възлагане на обществени поръчки
   Изпълнителите на поръчката ще бъдат избрани на базата на съществуващите рамкови договори или на базата на покани за участие в търг, публикувани през 2007 г.

      Съставено в Брюксел на 7 юни 2007 година.

            За Комисията

         Markos KYPRIANOU

            Член на Комисията

      (1)  ОВ L 224, 18.8.1990 г., стр. 19. Решение, последно изменено с Регламент (ЕО) № 1791/2006 (ОВ L 363, 20.12.2006 г., стр. 1).

      (2)  ОВ L 8, 14.1.2003 г., стр. 44.

      (3)  ОВ L 378, 31.12.1982 г., стр. 58. Директива, последно изменена с Решение 2004/216/ЕО на Комисията (ОВ L 67, 5.3.2004 г., стр. 27).

      (4)  ОВ L 59, 5.3.2005 г., стр. 40. Решение, изменено с Решение 2006/924/ЕО (ОВ L 354, 14.12.2006 г., стр. 48).

      (5)  ОВ L 248, 16.9.2002 г., стр. 1. Регламент, последно изменен с Регламент (ЕО, Евратом) № 1995/2006 (ОВ L 390, 30.12.2006 г., стр. 1).

      (6)  ОВ L 357, 31.12.2002 г., стр. 1. Регламент, последно изменен с Регламент (ЕО, Евратом) № 478/2007 (ОВ L 111, 28.4.2007 г., стр. 13).


title: Решение (ОВППС) 2017/112 на Комитета по политика и сигурност от 10 януари 2017 година за назначаване на командващ мисията на ЕС за военната мисия на Европейския съюз по линия на ОПСО за обучение в Централноафриканската република (EUTM RCA) (EUTM RCA/1/2017)

text:
               24.1.2017

               BG

               Официален вестник на Европейския съюз

               L 18/47

         РЕШЕНИЕ (ОВППС) 2017/112 НА КОМИТЕТА ПО ПОЛИТИКА И СИГУРНОСТ
   от 10 януари 2017 година
   за назначаване на командващ мисията на ЕС за военната мисия на Европейския съюз по линия на ОПСО за обучение в Централноафриканската република (EUTM RCA) (EUTM RCA/1/2017)
   КОМИТЕТЪТ ПО ПОЛИТИКА И СИГУРНОСТ,
   като взе предвид Договора за Европейския съюз, и по-специално член 38 от него,
   като взе предвид Решение (ОВППС) 2016/610 на Съвета от 19 април 2016 г. за военна мисия на Европейския съюз по линия на ОПСО за обучение в Централноафриканската република (EUTM RCA) (1), и по-специално член 5 от него,
   като има предвид, че:

               (1)

               С Решение (ОВППС) 2016/610 бригаден генерал Eric HAUTECLOQUE-RAYSZ беше назначен за командващ мисията на ЕС за EUTM RCA.

               (2)

               Съгласно член 5, параграф 1 от Решение (ОВППС) 2016/610 Съветът оправомощи Комитета по политика и сигурност, в съответствие с член 38 от Договора за Европейския съюз, да взема съответните решения за назначаване на последващите командващи мисията на ЕС.

               (3)

               На 16 ноември 2016 г. Военният комитет на ЕС препоръча да бъде одобрена кандидатурата на бригаден генерал Herman RUYS, предложена от общия комитет на Eurocorps, като нов командващ мисията на ЕС за EUTM RCA, който да замени бригаден генерал Eric HAUTECLOQUE-RAYSZ, считано от 16 януари 2017 г.

               (4)

               В съответствие с член 5 от Протокол № 22 относно позицията на Дания, приложен към Договора за Европейския съюз и към Договора за функционирането на Европейския съюз, Дания не участва в изготвянето и изпълнението на решения и действия на Съюза, свързани с въпросите на отбраната.

         ПРИЕ НАСТОЯЩОТО РЕШЕНИЕ:
   Член 1
   Бригаден генерал Herman RUYS се назначава за командващ мисията на ЕС за военната мисия на Европейския съюз по линия на ОПСО за обучение в Централноафриканската република (EUTM RCA), считано от 16 януари 2017 г.
   Член 2
   Настоящото решение влиза в сила в деня на приемането му.

      Съставено в Брюксел на 10 януари 2017 година.

            За Комитета по политика и сигурност

            Председател

         W. STEVENS

      (1)  ОВ L 104, 20.4.2016 г., стр. 21.


title: Решение на Европейската централна банка от 17 юни 2004 година за приемане на Процедурен правилник на Генералния съвет на Европейската централна банка (EЦБ/2004/12)

text:
Важна правна забележка

|

32004D0012(01)

Официален вестник n° L 230 , 30/06/2004 стр. 0061 - 0063 Официален вестник n° L 267 , 12/10/2005 стр. 0015 - 0017

		20040617Решение на Европейската централна банкаот 17 юни 2004 годиназа приемане на Процедурен правилник на Генералния съвет на Европейската централна банка(EЦБ/2004/12)(2004/526/EО)ГЕНЕРАЛНИЯТ СЪВЕТ НА ЕВРОПЕЙСКАТА ЦЕНТРАЛНА БАНКА,като взе предвид Устава на Европейската система на централните банки и на Европейската централна банка, и по-специално член 46.4 от него,РЕШИ:Член единственПроцедурният правилник на Генералния съвет на Европейската централна банка от 1 септември 1998 г. се заменя от следния правилник, който влиза в сила на 1 юли 2004 г."Процедурен правилник на Генералния съвет на Европейската централна банкаУВОДНА ГЛАВАЧлен 1ОпределенияНастоящият процедурен правилник допълва Договора за създаване на Европейската общност, както и Устава на Европейската система на централните банки и на Европейската централна банка. Понятията в настоящия процедурен правилник имат същото значение, както в Договора и Устава.ГЛАВА IГенерален съветЧлен 2Дата и място на провеждане на заседанията на Генералния съвет1. Генералният съвет определя датите на заседанията си по предложение на председателя.2. Председателят свиква заседание на Генералния съвет, ако е постъпило искане за провеждане на заседание от най-малко трима членове на Генералния съвет.3. Председателят може да свиква заседания на Генералния съвет и винаги когато счете това за необходимо.4. Генералният съвет провежда заседанията си по правило в помещенията на Европейската централна банка (EЦБ).5. Заседанията могат да се провеждат и чрез телеконферентна връзка, при условие че най-малко трима управители не направят възражение.Член 3Участие в заседанията на Генералния съвет1. Освен в предвидените в настоящите правила случаи, участието в заседанията на Генералния съвет се ограничава до неговите членове, останалите членове на Изпълнителния съвет, председателя на Съвета на Европейския съюз, както и един член на Комисията на Европейските общности.2. По правило всеки управител може да има по един придружител.3. Ако член на Генералния съвет е възпрепятстван да присъства на заседание, той може да определи писмено свой заместник, който да присъства на заседанието и да гласува от негово име. Съответното писмено уведомление се изпраща на председателя в подходящ срок преди заседанието. Заместникът може да има по правило един придружител.4. Председателят назначава един член на персонала на ЕЦБ за секретар. Секретарят подпомага председателя при подготовката на заседанията на Генералния съвет и води протоколите от тях.5. Генералният съвет може да покани и други лица на заседанията си, ако счете това за уместно.Член 4Гласуване1. За провеждане на гласуване на заседанията на Генералния съвет е необходим кворум от дветрети от членовете му или техните заместници. При липса на кворум, председателят може да свика извънредно заседание, на което решенията могат да се вземат независимо от кворума.2. Освен ако в Устава не е предвидено друго, решенията се вземат с обикновено мнозинство.3. Генералният съвет пристъпва към гласуване по искане на председателя. Председателят започва процедура по гласуване и по искане на всеки един член на Генералния съвет.4. Решенията могат да бъдат вземани и чрез писмена процедура, освен ако най-малко трима членове на Генералния съвет не направят възражение. Писмената процедура изисква:i) по правило не по-малко от 10 работни дни за запознаване с въпроса на всеки член на Генералния съвет. В неотложни случаи, които се обосновават в искането, срокът може да се съкрати на пет работни дни;ii) личния подпис на всеки член на Генералния съвет; иiii) отбелязване на решението в протокола от следващото заседание на Генералния съвет.Член 5Организация на заседанията на Генералния съвет1. Дневният ред на заседанията се приема от Генералния съвет. Председателят изготвя предварителен дневен ред, който се изпраща заедно със свързаните с него документи на членовете на Генералния съвет и на другите упълномощени участници най-късно осем дни преди заседанието, с изключение на неотложни случаи, когато председателят трябва да действа по подходящ начин с оглед на обстоятелствата. По предложение на председателя или друг член на Генералния съвет, Генералният съвет може да реши да отпаднат или да се прибавят точки към предварителния дневен ред. Точка от дневния ред следва да отпадне по искане на най-малко трима членове на Генералния съвет, ако свързаните с нея документи не са били изпратени навреме на членовете на Генералния съвет.2. Протоколите от заседанията на Генералния съвет се предоставят на членовете му за одобрение на следващото заседание (или ако е необходимо по-рано, чрез писмена процедура) и се подписват от председателя.ГЛАВА IIУчастие на Генералния съвет в осъществяването на задачите на Европейската система на централните банкиЧлен 6Отношения между Генералния съвет и Управителния съвет1. Без да се засягат другите отговорности на Генералния съвет, включително тези по член 44 на Устава, Генералният съвет допринася по-специално в изпълнението на задачите, изброени в членове 6.2-6.8.2. Генералният съвет допринася за изпълнението на консултативните задачи на ЕЦБ, предвидени в членове 4 и 25.1 от Устава.3. Генералният съвет допринася за осъществяването на задачите на ЕЦБ в областта на статистиката посредством:- засилване на сътрудничеството между всички национални централни банки на Европейския съюз, с оглед да се подпомогне изпълнението на задачите на ЕЦБ в областта на статистиката,- допринасяне за хармонизирането, където това е необходимо, на правилата и практиките уреждащи събирането, обобщаването и разпространяването на статистически данни от всички национални централни банки на Европейския съюз, и- предоставяне на Управителния съвет на своите съображения по проекти за предложения в областта на статистиката по член 42 от Устава, преди тяхното приемане.4. Генералният съвет допринася за изпълнението на задълженията на ЕЦБ за предоставяне на информация по член 15 на Устава, като предоставя на Управителния съвет своите съображения по годишния отчет преди неговото приемане.5. Генералният съвет допринася за стандартизирането на отчитането и докладването на операции по член 26.4 от Устава, като предоставя на Управителния съвет своите съображения по проектите за правила преди тяхното приемане.6. Генералният съвет допринася за приемането на други мерки, свързани с член 29.4 от Устава, като предоставя на Управителния съвет своите съображения по тези проекти на мерки преди тяхното приемане.7. Генералният съвет допринася за изготвянето на Условията за работа на персонала на Европейската централна банка, като предоставя на Управителния съвет своите съображения по проекта преди неговото приемане.8. Генералният съвет допринася за подготовката на необратимото фиксиране на обменните курсове по член 47.3 от Устава, като предоставя на Управителния съвет своите съображения относно:- проектите за становища на ЕЦБ по член 123, параграф 5 от Договора, и- проекти за другите становища на ЕЦБ относно правни актове на Общността, които трябва да бъдат приети при отмяна на дерогация, и- решения по параграф 10 от Протокола за някои разпоредби, отнасящи се до Обединеното кралство Великобритания и Северна Ирландия.9. Когато съгласно предходните параграфи от Генералния съвет бъде поискано да допринася за осъществяването на задачите на ЕЦБ, на него му се предоставя приемлив срок, в който да стори това, като срокът не може да бъде по-кратък от 10 работни дни. В неотложни случаи, които се обосновават в искането, срокът може да се намали на пет работни дни. Председателят може да реши да използва писмената процедура.10. Председателят уведомява Генералния съвет, в съответствие с член 47.4 от Устава, за приетите от Управителния съвет решения.Член 7Отношения между Генералния съвет и Изпълнителния съвет1. На Генералния съвет на ЕЦБ се дава възможност да представи своите съображения преди Изпълнителният съвет:- да приложи правните актове на Управителния съвет, за чието приемане се изисква участието на Генералния съвет в съответствие с член 12.1 от Процедурния правилник на Европейската централна банка,- да приеме, въз основа на правомощията, които са му делегирани от Управителния съвет в съответствие с член 12.1 от Устава, правни актове, за чието приемане, в съответствие с член 12.1 от Процедурния правилник на Европейската централна банка, се изисква участието на Генералния съвет.2. Когато от Генералния съвет бъде поискано да предостави своите съображения по параграф 1 от настоящия член, на него му се предоставя приемлив срок, в който да стори това, като срокът не може да бъде по-кратък от десет работни дни. В неотложни случаи, които се обосновават в искането, срокът може да се намали на пет работни дни. Председателят може да реши да използва писмената процедура.Член 8Комитети на Европейската система на централните банки1. В областта на своята компетентност Генералният съвет може да поиска от комитетите, създадени от Управителния съвет по силата на член 9 от Процедурния правилник на Европейската централна банка, да направят проучвания по определени теми.2. Националната централна банка на всяка неучастваща държава-членка може да определи до двама членове на персонала, които да участват в заседанията на даден комитет, когато той се занимава с въпроси от компетентността на Генералния съвет и когато председателят на комитета и Изпълнителният съвет считат това за уместно.ГЛАВА IIIСпециални процедурни разпоредбиЧлен 9Правни инструменти1. Решенията на ЕЦБ по член 46.4 и член 48 от Устава и по настоящия правилник, както и препоръките и становищата на ЕЦБ, приети от Генералния съвет по член 44 от Устава, се подписват от председателя.2. Всички правни инструменти на ЕЦБ се номерират, оповестяват и публикуват в съответствие с член 17.7 от Процедурния правилник на Европейската централна банка.Член 10Поверителност и достъп до документите на ЕЦБ1. Заседанията на Генералния съвет, както и на всеки комитет или екип занимаващи се с въпроси от негова компетентност, са поверителни, освен ако Генералният съвет не упълномощи председателя да оповести резултатите от разискванията им.2. Публичният достъп до документите на Генералния съвет, както и до тези на всеки комитет или екип, занимаващ се с въпроси от неговата компетентност, се урежда с решение на Управителния съвет, прието на основание член 23.2 от Процедурния правилник на Европейската централна банка.3. Документите на Генералния съвет, както и тези на всеки комитет или екип, занимаващи се с въпроси от неговата компетентност се класифицират и третират в съответствие с правилата установени в административно циркулярно писмо, прието на основание член 23.3 от Процедурния правилник на Европейската централна банка. Осигурява се публичен достъп до тях след изтичане на период от 30 години, освен ако органите за вземане на решения не решат друго.Член 11Край на приложимосттаГенералният съвет се разпуска и настоящият процедурен правилник спира да се прилага, когато в съответствие с член 122, параграф 2 от Договора всички дерогации бъдат отменени от Съвета на Европейския съюз и когато се вземат решенията, предвидени в Протокола за някои разпоредби, отнасящи се до Обединеното кралство Великобритания и Северна Ирландия."Съставено във Франкфурт на Майн на 17 юни 2004 година.Председател на ЕЦБJean-Claude Trichet--------------------------------------------------


title: 2007/644/ЕО, Евратом: Решение на Съвета и на Комисията от 18 септември 2007 година за сключване на Протокола към Споразумението за партньорство и сътрудничество (СПС) между Европейските общности и техните държави-членки, от една страна, и Украйна, от друга страна, относно присъединяването на Република България и Румъния към СПС

text:
               6.10.2007

               BG

               Официален вестник на Европейския съюз

               L 261/25

      РЕШЕНИЕ НА СЪВЕТА И НА КОМИСИЯТА

   от 18 септември 2007 година
   за сключване на Протокола към Споразумението за партньорство и сътрудничество (СПС) между Европейските общности и техните държави-членки, от една страна, и Украйна, от друга страна, относно присъединяването на Република България и Румъния към СПС
   (2007/644/ЕО, Евратом)
   СЪВЕТЪТ НА ЕВРОПЕЙСКИЯ СЪЮЗ И КОМИСИЯТА НА ЕВРОПЕЙСКИТЕ ОБЩНОСТИ,
   като взеха предвид Договора за създаване на Европейската общност, и по-специално член 44, параграф 2, член 47, параграф 2, последно изречение, член 55, член 57, параграф 2, член 71, член 80, параграф 2, членове 93, 94, 133 и 181а във връзка с член 300, параграф 2, второ изречение и член 300, параграф 3, първа алинея от него,
   като взеха предвид Договора за създаване на Европейската общност за атомна енергия, и по-специално член 101, втори параграф от него,
   като взеха предвид Акта за присъединяване на България и Румъния, и по-специално член 6, параграф 2 от него,
   като взеха предвид предложението на Комисията,
   като взеха предвид становището на Европейския парламент,
   като взеха предвид одобрението на Съвета съгласно член 101 от Договора за създаване на Европейската общност за атомна енергия,
   като имат предвид, че:

               (1)

               Протоколът към Споразумението за партньорство и сътрудничество (СПС) между Европейските общности и техните държави-членки, от една страна, и Украйна, от друга страна, относно присъединяването на Република България и Румъния към СПС (1), беше подписан от името на Европейската общност и държавите-членки на 27 март 2007 г. в съответствие с Решение 2007/251/ЕО на Съвета (2).

               (2)

               До влизането му в сила протоколът се прилагаше временно от датата на подписване.

               (3)

               Протоколът следва да бъде одобрен,

         РЕШИХА:
   Член 1
   Протоколът към Споразумението за партньорство и сътрудничество (СПС) между Европейските общности и техните държави-членки, от една страна, и Украйна, от друга страна, относно присъединяването на Република България и Румъния към СПС се одобрява от името на Европейската общност, Европейската общност за атомна енергия и държавите-членки.
   Член 2
   Председателят на Съвета дава от името на Европейската общност и нейните държави-членки нотификацията, предвидена в член 3, параграф 2 от протокола. Председателят на Комисията дава едновременно такава нотификация от името на Европейската общност за атомна енергия.

      Съставено в Брюксел на 18 септември 2007 година.

            За Съвета

            Председател

         R. PEREIRA

            За Комисията

            Председател

         José Manuel BARROSO

      (1)  ОВ L 110, 27.4.2007 г., стр. 29.

      (2)  ОВ L 110, 27.4.2007 г., стр. 27.


title: Решение (ЕС) 2017/1642 на Европейския парламент от 27 април 2017 година относно освобождаването от отговорност във връзка с изпълнението на бюджета на Европейския център за развитие на професионалното обучение за финансовата 2015 година

text:
               29.9.2017

               BG

               Официален вестник на Европейския съюз

               L 252/176

         РЕШЕНИЕ (ЕС) 2017/1642 НА ЕВРОПЕЙСКИЯ ПАРЛАМЕНТ
   от 27 април 2017 година
   относно освобождаването от отговорност във връзка с изпълнението на бюджета на Европейския център за развитие на професионалното обучение за финансовата 2015 година
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Европейския център за развитие на професионалното обучение за финансовата 2015 година,

               —

               като взе предвид доклада на Сметната палата относно годишните отчети на Европейския център за развитие на професионалното обучение за финансовата 2015 година, придружен от отговора на Центъра (1),

               —

               като взе предвид декларацията за достоверност (2) относно надеждността и точността на отчетите, както и законосъобразността и редовността на свързаните с тях операции, предоставена от Сметната палата за финансовата 2015 година в съответствие с член 287 от Договора за функционирането на ЕС,

               —

               като взе предвид препоръката на Съвета от 21 февруари 2017 г. относно освобождаването от отговорност на Центъра във връзка с изпълнението на бюджета за финансовата 2015 година (05873/2017 — C8-0048/2017),

               —

               като взе предвид член 319 от Договора за функционирането на ЕС,

               —

               като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза, и за отмяна на Регламент (ЕО, Евратом) № 1605/2002 (3) на Съвета, и по-специално член 208 от него,

               —

               като взе предвид Регламент (ЕИО) № 337/75 на Съвета от 10 февруари 1975 г. за създаване на Европейски център за развитие на професионално обучение (4), и по-специално член 12а от него,

               —

               като взе предвид Делегиран регламент (ЕС) № 1271/2013 на Комисията от 30 септември 2013 г. относно рамковия Финансов регламент за органите, посочени в член 208 от Регламент (ЕС, Евратом) № 966/2012 на Европейския парламент и на Съвета (5), и по-специално член 108 от него,

               —

               като взе предвид член 94 и приложение IV към своя правилник,

               —

               като взе предвид доклада на комисията по бюджетен контрол и становището на комисията по заетост и социални въпроси (A8-0145/2017),

               1.

               освобождава от отговорност директора на Европейския център за развитие на професионалното обучение във връзка с изпълнението на бюджета на Центъра за финансовата 2015 година;

               2.

               представя своите забележки в резолюцията по-долу;

               3.

               възлага на своя председател да предаде настоящото решение, както и резолюцията, която е неразделна част от него, на директора на Европейския център за развитие на професионалното обучение, на Съвета, Комисията и Сметната палата и да осигури публикуването им в Официален вестник на Европейския съюз (серия L).

            Председател

         Antonio TAJANI

            Генерален секретар

         Klaus WELLE

      (1)  ОВ C 449, 1.12.2016 г., стр. 32.

      (2)  Вж. бележка под линия 1.

      (3)  ОВ L 298, 26.10.2012 г., стр. 1.

      (4)  ОВ L 39, 13.2.1975 г., стр. 1.

      (5)  ОВ L 328, 7.12.2013 г., стр. 42.


title: Решение (ЕС, Eвратом) 2015/1618 на Европейския парламент от 29 април 2015 година относно освобождаването от отговорност във връзка с изпълнението на бюджета на Изпълнителната агенция за малките и средните предприятия (бившата Изпълнителна агенция за конкурентоспособност и иновации) за финансовата 2013 година

text:
               30.9.2015

               BG

               Официален вестник на Европейския съюз

               L 255/99

      РЕШЕНИЕ (ЕС, EВРАТОМ) 2015/1618 НА ЕВРОПЕЙСКИЯ ПАРЛАМЕНТ
      от 29 април 2015 година
      относно освобождаването от отговорност във връзка с изпълнението на бюджета на Изпълнителната агенция за малките и средните предприятия (бившата Изпълнителна агенция за конкурентоспособност и иновации) за финансовата 2013 година
      ЕВРОПЕЙСКИЯТ ПАРЛАМЕНТ,

                  —

                  като взе предвид общия бюджет на Европейския съюз за финансовата 2013 година (1),

                  —

                  като взе предвид консолидираните годишни отчети на Европейския съюз за финансовата 2013 година (COM(2014) 510 — C8-0140/2014) (2),

                  —

                  като взе предвид окончателните годишни отчети на Изпълнителната агенция за малките и средните предприятия (бившата Изпълнителна агенция за конкурентоспособност и иновации) за финансовата 2013 година (3),

                  —

                  като взе предвид доклада на Комисията относно последващите действия във връзка с освобождаването от отговорност за финансовата 2012 година (COM(2014) 607) и работните документи на службите на Комисията, които го придружават (SWD(2014) 285, SWD(2014) 286),

                  —

                  като взе предвид годишния доклад на Комисията пред органа по освобождаване от отговорност относно вътрешните одити, осъществени през 2013 г. (COM(2014) 615), и работния документ на службите на Комисията, който го придружава (SWD(2014) 293),

                  —

                  като взе предвид доклада на Сметната палата относно годишните отчети на Изпълнителната агенция за малките и средните предприятия (бившата Изпълнителна агенция за конкурентоспособност и иновации) за финансовата 2013 година, придружен от отговорите на Агенцията (4),

                  —

                  като взе предвид декларацията за достоверност (5) относно надеждността и точността на отчетите, както и законосъобразността и редовността на свързаните с тях операции, предоставена от Сметната палата за финансовата 2013 година в съответствие с член 287 от Договора за функционирането на ЕС,

                  —

                  като взе предвид препоръката на Съвета от 17 февруари 2015 г. относно освобождаването от отговорност на изпълнителните агенции във връзка с изпълнението на бюджета за финансовата 2013 година (05305/2015 — C8-0048/2015),

                  —

                  като взе предвид членове 317, 318 и 319 от Договора за функционирането на ЕС,

                  —

                  като взе предвид член 106а от Договора за създаване на Европейската общност за атомна енергия,

                  —

                  като взе предвид Регламент (ЕО, Eвратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (6),

                  —

                  като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза, и за отмяна на Регламент (ЕО, Евратом) № 1605/2002 (7) на Съвета, и по-специално членове 62, 164, 165 и 166 от него,

                  —

                  като взе предвид Регламент (ЕО) № 58/2003 на Съвета от 19 декември 2002 г. относно установяването на статута на изпълнителните агенции, отговарящи за някои задачи по управлението на програмите на Общността (8), и по-специално член 14, параграф 3 от него,

                  —

                  като взе предвид Регламент (ЕО) № 1653/2004 на Комисията от 21 септември 2004 г. относно стандартен Финансов регламент за изпълнителните агенции съгласно Регламент (ЕО) № 58/2003 на Съвета относно установяването на статута на изпълнителните агенции, отговарящи за някои задачи по управлението на програмите на Общността (9), и по-специално член 66, първа и втора алинея от него,

                  —

                  като взе предвид Решение 2004/20/ЕО на Комисията от 23 декември 2003 г. за създаване на Изпълнителна агенция „Интелигентна енергия“ за управление на действията на Общността в областта на енергетиката чрез прилагане на Регламент (ЕО) № 58/2003 на Съвета (10),

                  —

                  като взе предвид Решение за изпълнение 2013/771/ЕС на Комисията от 17 декември 2013 г. за създаване на Изпълнителна агенция за малките и средните предприятия и за отмяна на Решение 2004/20/ЕО и Решение 2007/372/ЕО (11),

                  —

                  като взе предвид член 93 и приложение V към своя правилник,

                  —

                  като взе предвид доклада на комисията по бюджетен контрол и становищата на другите заинтересовани комисии (A8-0101/2015),

                  A.

                  като има предвид, че съгласно член 17, параграф 1 от Договора за Европейския съюз Комисията изпълнява бюджета и управлява програмите и че съгласно член 317 от Договора за функционирането на Европейския съюз тя изпълнява бюджета в сътрудничество с държавите членки и на своя собствена отговорност съгласно принципа на доброто финансово управление;

         1.

            Освобождава от отговорност директора на Изпълнителната агенция за малките и средните предприятия (бившата Изпълнителна агенция за конкурентоспособност и иновации) във връзка с изпълнението на бюджета на Агенцията за финансовата 2013 година.

         2.

            Представя своите забележки в резолюцията, която е неразделна част от решенията за освобождаване от отговорност във връзка с изпълнението на общия бюджет на Европейския съюз за финансовата 2013 година, раздел III — Комисия и изпълнителни агенции.

         3.

            Възлага на своя председател да предаде настоящото решение, заедно с решението за освобождаване от отговорност във връзка с изпълнението на общия бюджет на Европейския съюз за финансовата 2013 година, раздел III — Комисия, както и резолюцията, която е неразделна част от тези решения, на директора на Изпълнителната агенция за малките и средните предприятия (бившата Изпълнителна агенция за конкурентоспособност и иновации), на Съвета, Комисията, Съда на Европейския съюз и Сметната палата и да осигури публикуването им в Официален вестник на Европейския съюз (серия L).

               Председател

            Martin SCHULZ

               Генерален секретар

            Klaus WELLE

         (1)  ОВ L 66, 8.3.2013 г.

         (2)  ОВ C 403, 13.11.2014 г., стр. 1.

         (3)  ОВ C 408, 15.11.2014 г., стр. 6.

         (4)  ОВ C 442, 10.12.2014 г., стр. 74.

         (5)  ОВ C 403, 13.11.2014 г., стр. 128.

         (6)  ОВ L 248, 16.9.2002 г., стр. 1.

         (7)  ОВ L 298, 26.10.2012 г., стр. 1.

         (8)  ОВ L 11, 16.1.2003 г., стр. 1.

         (9)  ОВ L 297, 22.9.2004 г., стр. 6.

         (10)  ОВ L 5, 9.1.2004 г., стр. 85.

         (11)  ОВ L 341, 18.12.2013 г., стр. 73.


title: Решение (ЕС) 2016/221 на Комисията от 12 февруари 2016 година за изменение на Решение (ЕС) 2015/1937 за създаване на независим консултативен Европейски фискален съвет

text:
               17.2.2016

               BG

               Официален вестник на Европейския съюз

               L 40/15

         РЕШЕНИЕ (ЕС) 2016/221 НА КОМИСИЯТА
   от 12 февруари 2016 година
   за изменение на Решение (ЕС) 2015/1937 за създаване на независим консултативен Европейски фискален съвет
   ЕВРОПЕЙСКАТА КОМИСИЯ,
   като взе предвид Договора за Европейския съюз и Договора за функционирането на Европейския съюз,
   като има предвид, че:

               (1)

               На 21 октомври 2015 г. Комисията прие Решение за създаване на независим консултативен Европейски фискален съвет (1). Това решение съдържа редица разпоредби относно мисията и задачите, състава, независимостта и функционирането на Фискалния съвет и неговия секретариат и пояснява, че секретариатът следва да е административно прикрепен към Генералния секретариат на Комисията. Съгласно това решение главният икономически анализатор, определен с Решение C(2015) 2665 от 17 април 2015 г., изпълнява функцията на ръководител на секретариата.

               (2)

               В Решението относно главния икономически анализатор на Комисията от 17 април 2015 г. се предвижда, че главният икономически анализатор проверява, в областта на координацията и надзора на икономическите и бюджетните политики на държавите членки, предстоящите решения на Комисията. Съгласно това решение главният икономически анализатор е прикрепен към заместник-председателя на Комисията, отговарящ за еврото и социалния диалог, който може също да поиска становища от главния икономически анализатор (2).

               (3)

               От съображения за съгласуваност и ефективност е целесъобразно да се разделят задачите на главния икономически анализатор и на ръководителя на секретариата на Европейския фискален съвет.

               (4)

               Решението за създаване на независим консултативен Европейски фискален съвет следва да бъде съответно изменено,

         РЕШИ:
   Член единствен
   Член 3, параграф 8 от Решение (ЕС) 2015/1937 на Комисията (3) се заменя със следното:

      „8.   Комисията назначава ръководител на секретариата, след като се консултира с председателя на Европейския фискален съвет. Ръководителят на секретариата се назначават за срок от три години, който може да бъде подновен веднъж. Неговите задачи включват подготовката на сформирането на Фискалния съвет. Останалите членове на секретариата са длъжностни лица, срочно наети лица, договорно наети лица и командировани национални експерти, подбрани от ръководителя на секретариата със съгласието на председателя. Всички членове на секретариата се подбират въз основа на високо равнище на квалификация и опит в области, които имат отношение към дейността на Фискалния съвет, и се назначават или прикрепят (mis à disposition).
      9.   Чрез дерогация от параграф 8, ако председателят на Европейския фискален съвет все още не е назначен, Комисията назначава пряко ръководителя на секретариата.“

      Съставено в Брюксел на 12 февруари 2016 година.

            За Комисията

            Председател

         Jean-Claude JUNCKER

      (1)  C(2015) 8000.

      (2)  C(2015) 2665.

      (3)  Решение (ЕС) 2015/1937 на Комисията от 21 октомври 2015 г. за създаване на независим консултативен Европейски фискален съвет (ОВ L 282, 28.10.2015 г., стр. 37).


               26.2.2016

               BG

               Официален вестник на Европейския съюз

               C 75/274

         P7_TA(2013)0303
   Избиране на омбудсмана
   Решение на Европейския парламент от 3 юли 2013 г. за избиране на Европейския омбудсман
   (2016/C 075/37)

      Европейският парламент,

               —

               като взе предвид Договора за функционирането на Европейския съюз и по специално член 24, трета алинея и член 228 от него,

               —

               като взе предвид Договора за създаване на Европейската общност за атомна енергия, и по-специално член 106а от него,

               —

               като взе предвид своето Решение 94/262/ЕОВС, ЕС, Евратом от 9 март 1994 г. относно правилата и общите условия за изпълнението на функциите на омбудсмана (1),

               —

               като взе предвид член 204 от Правилника за дейността на Европейския парламент,

               —

               като взе предвид поканата за подаване на заявления (2),

               —

               като взе предвид гласуването си от 3 юли 2013 г.,

               1.

               Избира Емили О'Райли да изпълнява функциите на Европейски омбудсман от 1 октомври 2013 г. до края на парламентарния мандат;

               2.

               Призовава Емили О'Райли да положи клетва пред Съда;

               3.

               Възлага на своя председател публикуването на приложеното решение в Официален вестник на Европейския съюз;

               4.

               Възлага на своя председател да предаде настоящото решение на Съвета, Комисията и Съда.

      (1)  ОВ L 113, 4.5.1994 г., стр. 15.

      (2)  ОВ C 96, 4.4.2013 г., стр. 24.

         ПРИЛОЖЕНИЕ

         РЕШЕНИЕ НА ЕВРОПЕЙСКИЯ ПАРЛАМЕНТ

         от 3 юли 2013 г.

         за избиране на Европейски омбудсман

         (Текстът на това приложение не е възпроизведен тук, тъй като той съответства на окончателния акт, Решение 2013/377/ЕС, Евратом.)


title: 2008/194/ЕО: Решение на Съвета от 18 февруари 2008 година относно сключване на Споразумение между Европейската общност и правителството на Република Сингапур относно някои аспекти на въздухоплавателните услуги

text:
               5.3.2008

               BG

               Официален вестник на Европейския съюз

               L 60/28

      РЕШЕНИЕ НА СЪВЕТА

   от 18 февруари 2008 година
   относно сключване на Споразумение между Европейската общност и правителството на Република Сингапур относно някои аспекти на въздухоплавателните услуги
   (2008/194/ЕО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 80, параграф 2 във връзка с член 300, параграф 2, първа алинея, първо изречение и параграф 3, първа алинея от него,
   като взе предвид предложението на Комисията,
   като взе предвид становището на Европейския парламент (1),
   като има предвид, че:

               (1)

               С Решение от 5 юни 2003 г., Съветът упълномощи Комисията да започне преговори с трети страни за замяната на някои разпоредби в съществуващи двустранни споразумения със споразумение на Общността.

               (2)

               Комисията договори от името на Общността Споразумение с правителството на Република Сингапур относно някои аспекти на въздухоплавателните услуги, в съответствие с механизмите и предписанията в приложението към решението от 5 юни 2003 г.

               (3)

               Споразумението е подписано от името на Общността с възможност за сключване на по-късна дата в съответствие с Решение 2006/592/ЕО на Съвета (2).

               (4)

               Споразумението следва да бъде одобрено,

         РЕШИ:
   Член 1
   Споразумението между Европейската общност и правителството на Република Сингапур относно някои аспекти на въздухоплавателните услуги се одобрява от името на Общността.
   Член 2
   На председателя на Съвета се предоставят пълномощия да посочи упълномощено лице, което да извърши нотификацията, предвидена в член 7, параграф 1 от споразумението.

      Съставено в Брюксел на 18 февруари 2008 година.

            За Съвета

            Председател

         D. RUPEL

      (1)  Становище от 12 октомври 2006 г. (все още непубликувано в Официален вестник).

      (2)  ОВ L 243, 6.9.2006, стр. 21.


title: Решение (ЕС) 2017/1107 на Съвета от 8 юни 2017 година за продължаване на срока на действие на правото, предоставяно за съвместно продуцираните аудиовизуални творби, както е предвидено в член 5 от Протокола относно сътрудничеството в областта на културата към Споразумението за свободна търговия между Европейския съюз и неговите държави членки, от една страна, и Република Корея, от друга страна

text:
               22.6.2017

               BG

               Официален вестник на Европейския съюз

               L 160/33

         РЕШЕНИЕ (ЕС) 2017/1107 НА СЪВЕТА
   от 8 юни 2017 година
   за продължаване на срока на действие на правото, предоставяно за съвместно продуцираните аудиовизуални творби, както е предвидено в член 5 от Протокола относно сътрудничеството в областта на културата към Споразумението за свободна търговия между Европейския съюз и неговите държави членки, от една страна, и Република Корея, от друга страна
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз,
   като взе предвид член 3, параграф 1 от Решение (ЕС) 2015/2169 на Съвета от 1 октомври 2015 година за сключване на Споразумението за свободна търговия между Европейския съюз и неговите държави членки, от една страна, и Република Корея, от друга страна (1),
   като взе предвид предложението на Европейската комисия,
   като има предвид, че:

               (1)

               На 1 октомври 2015 г. Съветът прие Решение (ЕС) 2015/2169 за сключване на Споразумението за свободна търговия между Европейския съюз и неговите държави членки, от една страна, и Република Корея, от друга страна („Решението“).

               (2)

               В член 1 от Протокола относно сътрудничеството в областта на културата („Протокола“) към Споразумението за свободна търговия между Европейския съюз и неговите държави членки, от една страна, и Република Корея, от друга страна, се определя рамката на сътрудничество между страните за улесняване на обмена по отношение на културните дейности, продукти и услуги, включително и в аудиовизуалния сектор. Съгласно член 5, параграф 3 от Протокола страните по него следва да улесняват съвместните продукции между продуценти от ЕС като страна по споразумението и Корея, включително чрез правото за съвместните продукции да се ползват от съответните схеми за насърчаване на културното съдържание от местен и регионален характер.

               (3)

               В член 5, параграф 8, буква б) от Протокола се предвижда, че след първоначален период от три години правото ще трябва да се поднови за период от три години и след това следва да се подновява автоматично за последващи периоди със същата продължителност, освен в случаите, когато една от страните прекрати правото чрез писмено предизвестие най-малко три месеца преди изтичането на първоначалния или който и да е последващ период.

               (4)

               В съответствие с член 3, параграф 1 от Решение (ЕС) 2015/2169 Комисията следва да извести Корея в писмена форма за намерението на Съюза да не продължава срока на правото за съвместно продуцирани аудиовизуални творби по член 5 от Протокола, в съответствие с процедурата по член 5, параграф 8 от Протокола, освен ако въз основа на предложение на Комисията Съветът не се съгласи четири месеца преди изтичането на този срок на действие на правото той да бъде продължен. Ако Съветът се съгласи да продължи срока на действие на правото, тази разпоредба трябва отново да стане приложима в края на подновения срок на действие на правото. Конкретно по отношение на продължаването на срока на действие на правото Съветът следва да вземе решение с единодушие.

               (5)

               На 5 септември 2016 г. вътрешната консултативна група на Съюза, създадена съгласно член 3, параграф 5 от Протокола, даде положително становище за продължаване на срока на действие на правото, както е предвидено в член 5, параграф 8, буква а) от Протокола.

               (6)

               Съветът изразява съгласие за продължаване на срока на действие на правото на съвместно продуцираните аудиовизуални творби да се ползват от съответните схеми на страните за насърчаване на културното съдържание от местен и регионален характер, както е предвидено в член 5, параграфи 4, 5, 6 и 7 от Протокола.

               (7)

               Настоящото решение не следва да засяга съответните области на компетентност на Съюза и държавите членки,

         ПРИЕ НАСТОЯЩОТО РЕШЕНИЕ:
   Член 1
   Срокът на действие на правото на съвместно продуцираните аудиовизуални творби да се ползват от съответните схеми на страните за насърчаване на културното съдържание от местен и регионален характер, както е предвидено в член 5, параграфи 4, 5, 6 и 7 от Протокола, се удължава за срок от три години — от 1 юли 2017 г. до 30 юни 2020 г.
   Член 2
   Настоящото решение влиза в сила в деня на приемането му.

      Съставено в Люксембург на 8 юни 2017 година.

            За Съвета

            Председател

         K. SIMSON

      (1)  ОВ L 307, 25.11.2015 г., стр. 2.